b'\n_START_ARTICLE_\nTeema ja reema\n_START_PARAGRAPH_\nTeema ja reema t\xc3\xa4histavad keeleteaduses lause teatestruktuuri elemente. Teema-reema liigenduses jaguneb lause teatestruktuur teemaks, mille kohta midagi teatakse, ja selleks, mida teema kohta teatatakse v\xc3\xb5i teada saadakse, ehk reemaks. Eristuse v\xc3\xb5ttis esimesena kasutusele t\xc5\xa1ehhi keeleteadlane Vil\xc3\xa9m Mathesius ja laiema tuntuse omandasid m\xc3\xb5isted Praha koolkonna kaudu.'